Lav et referat af nedenstående tekst:

Tekst:
- Vi hører ingenting, så vi er meget spændte på, hvad der kommer til at ske. Uvisheden er stor blandt restauratørerne i Jomfru Ane Gade, heriblandt Henrik Foget Jensen, som er hovedaktionær hos både Zwei Grosse Bier Bar og Zurfbar. - Vi har læst os til tidligere informationer om, at vi skulle kunne åbne først i august, og så læser vi næste dag, at man faktisk skal vente helt til den 12. august før at man skal diskutere tingene, siger Henrik Foget Jensen, til TV2 Nord. Tirsdag har Statens Serum Institut været ude at fraråde politikkerne at åbne yderligere op på grund af et stigende smittetal, og sundhedsminister, Magnus Heunicke, har sagt, at genåbningens fase fire hænger i en tynd tråd. 12. august starter forhandlingerne på Christiansborg om yderligere genåbning af samfundet, og Henrik Foget Jensen håber til det sidste på, at nattelivet bliver taget med på råd, og at de igen kan byde festglade gæsten velkommen også efter midnat, selvom det stadig vil være med restriktioner. -  Vi håber, at vi får lov til at holde åbent længere end til klokken 24 ret hurtigt, og at man betragter os som nogle, der har styr på tingene, for det har vi faktisk. Vi kan godt klare den her situation, fortæller Henrik Foget Jensen. Udover en genåbning er en langsigtet plan et stort ønske i den populære festgade i det centrale Aalborg. Og hvis det ikke bliver til genåbning lige med det samme, så kræver det ifølge Henrik Foget Jensen, at der bliver kigget på de nuværende hjælpepakker, som både skal forlænges og forbedres, hvis det skal undgås at mange natklubber og diskoteker må dreje nøglen om. Det vigtigste er vel, at det her bliver gjort omhyggeligt, så I ikke skal lukke ned igen? - Ja selvfølgelig. Det kan vi kun være enige i. Men en klar besked i forhold til hvor vi er på vej hen og nogle kriterier for det, det vil være virkelig dejligt, siger Henrik Foget Jensen.

Referat:
August byder ifølge de oprindelige planer på en yderligere genåbning af samfundet efter coronavirus, og blandt andet natklubber står til at kunne byde gæster indenfor. Men tirsdagens meldinger fra Statens Serum Institut og sundhedsminister, Magnus Heunicke, tyder på, at en genåbning af nattelivet bliver udskudt.